Den erfarne træner tager over efter Anders Thomsen, der blev fyret i Frederikshavn Fox efter manglende resultater. Ole Andersen er en erfaren herre med 37 års trænererfaring bag sig. Blandt andet har han vundet tre danmarksmesterskaber med GOG's kvinder, ligesom han i en perioden stod i spidsen for det danske herrelandshold. Han kommer fra et trænerjob for FFI's herrer i 2. division. - Jeg glæder mig utroligt meget til at tage fat i FOX. Samtidig med at jeg har været utroligt glad for at være hos herrerne i FfI, så har jeg også med stor interesse kunnet se, hvad der foregik i FOX, lyder det fra Ole Andersen.

Opsummering:
Den tidligere herrelandstræner Ole Andersen skifter mændene ud med kvinderne i Frederikshavn.